b'\n_START_ARTICLE_\nBl\xc3\xa5-gr\xc3\xb8nne veien\n_START_PARAGRAPH_\nDen bl\xc3\xa5-gr\xc3\xb8nne veien, eller p\xc3\xa5 svensk Bl\xc3\xa5gr\xc3\xb6na v\xc3\xa4gen, er et annet navn p\xc3\xa5 veistrekningen mellom Halden i \xc3\x98stfold og H\xc3\xa4llevadsholm i Munkedal, Sverige._NEWLINE_Veien er en del av fylkesvei 22 i Norge og L\xc3\xa4nsv\xc3\xa4g 165 i Sverige, og er ment som en alternativ turistvei til E6, mellom G\xc3\xb6teborg og Oslo._NEWLINE_Fra Halden g\xc3\xa5r veien s\xc3\xb8rover langs Iddefjorden til Enningdalen, passerer Elg\xc3\xa5fossen og krysser riksgrensen ved Holtet. P\xc3\xa5 svensk side f\xc3\xb8lger veien Bullaresj\xc3\xb8ene, og passerer Bullaren p\xc3\xa5 vei til H\xc3\xa4llevadsholm._NEWLINE_Bl\xc3\xa5-gr\xc3\xb8nne veien har navnet sitt etter naturen langs veien; fjorden og de bl\xc3\xa5 sj\xc3\xb8ene, kombinert med gr\xc3\xb8nne skogene. P\xc3\xa5 veien er det flere campingplasser og severdigheter. Mest kjent er Elg\xc3\xa5fossen \xe2\x80\x93 et 46 meter h\xc3\xb8yt fossefall midt p\xc3\xa5 riksgrensen mellom Norge og Sverige.'